43. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ.ΔΙΠΠΠ/Φ.10.2/10790 της 22/31 Δεκ.1987 (ΦΕΚ Β΄786) Διαδικασία δημόσιας κλήρωσης για τον καθορισμό της σειράς κατάταξης των φορέων στην προκήρυξη πλήρωσης θέσεων κατά τις διατάξεις του Νόμ.1735/1987. Έχοντας υπόψη τις διατάξεις της παρ.1 του άρθρ.4 του Νόμ.1735/1987(ΦΕΚ 195/11.11.1987 τ. Α΄), αποφασίζουμε: Ορίζουμε τη διαδικασία δημόσιας κλήρωσης για τον καθορισμό της σειράς κατάταξης των φορέων στην προκήρυξη πλήρωσης θέσεων κατά τις διατάξεις του Νόμ. 1735/1987, ως εξής: 1.Η Διεύθυνση Ηλεκτρονικής Επεξεργασίας Στοιχείων του Υπουργείου Προεδρίας της Κυβέρνησης καταρτίζει και διαβιβάζει στην Τριμελή Επιτροπή Κλήρωσης της παρ.1 του άρθρ.4 του πιο πάνω νόμου πίνακα των φορέων εκείνων του δημόσιου τομέα, για τους οποίους ο Υπουργός Προεδρίας της Κυβέρνησης, έχει ορίσει τον αριθμό των θέσεων που θα καλυφθούν ή τον αριθμό των προσλήψεων που θα γίνουν κατά φορέα. Στον πίνακα αυτό οι φορείς αναγράφονται κατά Υπουργείο και εποπτευόμενους από αυτό φορείς. Κατά την αναγραφή προηγούνται στη σειρά του πίνακα οι Υπηρεσίες του Υπουργείου και ακολουθούν κατά σειρά τα ΝΠΔΔ, οι ΟΤΑ και οι λοιποί φορείς που εποπτεύονται από αυτό. Σε κάθε φορέα αντιστοιχεί ένας αύξοντας αριθμός με βάση τη σειρά αναγραφής του στον πίνακα. 2.Ε.γ.42-43 Προσλήψεις στο Δημόσιο Τομέα 2.Ο Υπουργός Προεδρίας της Κυβέρνησης ή άλλο όργανο, εξουσιοδοτημένο από αυτόν, ορίζει ημερομηνία και ώρα συνεδρίασης της Τριμελούς Επιτροπής Κλήρωσης και καλεί από ένα εκπρόσωπο όλων των κομμάτων της Βουλής των Ελλήνων να παραστούν κατά την κλήρωση. Η Επιτροπή συνεδριάζει δημόσια στο Κατάστημα του Υπουργείου Προεδρίας της Κυβέρνησης. 3.Η Επιτροπή καταρτίζει αριθμό ομοιόμορφων κλήρων, ίσο με τον αριθμό των φορέων που περιλαμβάνονται στον πίνακα της παρ.1. Σε κάθε κλήρο αναγράφεται ο αύξοντας αριθμός που προσδιορίζει τον αντίστοιχο φορέα, σύμφωνα με το τελευταίο εδάφιο της παρ.1. Οι κλήροι αυτοί τοποθετούνται σε κληρωτίδα και αναμιγνύονται καλώς. Από την κληρωτίδα ανασύρεται ανά ένας κλήρος, μέχρις ότου ανασυρθούν όλοι οι κλήροι. Η σειρά με την οποία ανασύρεται κάθε κλήρος καθορίζει και τη σειρά προτεραιότητας του αντίστοιχου φορέα. Μετά την κλήρωση και με βάση τα αποτελέσματα αυτής, η Επιτροπή καταρτίζει πίνακα με τη σειρά προτεραιότητας των φορέων, η οποία και αποτελεί τη σειρά αναγραφής των φορέων στην προκήρυξη της παρ. 2 του άρθρ. 4 του Νόμ. 1735/1987. 4.Για την πλήρωση συντάσσονται πρακτικά που υπογράφονται από όλα τα μέλη της Επιτροπής. 